Държавен вестник, бр. 28, 2014 г., стр. 47

БРОЙ  28	
Д Ъ Р Ж А В Е Н  В Е С Т Н И К 	
СТР.  47  
(2) В случаите по ал. 1 финансовите условия, 
включващи и компенсацията, се посочват в 
договор, който се сключва между директора 
на музея и министъра на културата.
(3) Компенсацията е целева и може да се 
използва само за музейни дейности.
Чл. 17. Извън случаите по чл. 16 музеите 
могат да организират и участват във времен­
ни експозиции в страната и в чужбина, като 
отношенията между страните се уреждат с 
договор, съдържащ условията съгласно чл. 14. 
Чл. 18. (1) Физически и юридически лица, 
собственици или ползватели на колекции или 
отделни ДКЦ, регистрирани по реда на ЗКН, 
могат да организират временни експозиции 
в държавни, общински и частни музеи или 
музеи със смесено участие, като отношенията 
между страните се уреждат с договор, съдър­
жащ условията съгласно чл. 14. 
(2) Физическите и юридическите лица, 
собственици на регистрирани ДКЦ, организи­
рат представянето им в страната и в чужбина 
съгласно условията, предвидени в тази наредба 
за музеите.
Чл. 19. Музеите определят в рамките на 
седмицата време за профилактика и почист­
ване на експозициите.
Раздел II
Обозначаване на движими културни ценности
Чл. 20. (1) Музеите, физическите и юриди­
ческите лица, собственици на регистрирани 
ДКЦ, осигуряват информация за представените 
ДКЦ чрез обозначаването им.
(2) Информацията по ал. 1 трябва да отго­
варя на следните изисквания:
1. да бъде ясна и конкретна, като не допуска 
двусмислие;
2. текстовете да са в достъпен за четене 
формат;
3. надписите и графичните средства да са 
поставени на достъпни за посетителите места 
и да са добре осветени;
4. текстовата информация да се изготвя на 
български и при възможност – на друг език.
(3) При организиране на временна експо­
зиция в чужбина текстовата информация се 
изготвя на езика на приемащата държава и/
или на други езици, ако това е уговорено с 
договора по чл. 14.
Раздел III
Достъп до движими културни ценности
Чл. 21. (1) Музеите:
1. осигуряват дни и часове за посещение 
на експозиции и на управляваните от тях 
експонирани недвижими културни ценности, 
съобразени със свободното време на различ­
ните видове и категории посетители, и ги 
обявяват публично;
2. определят задължително един от почив­
ните дни на седмицата за посещение;
3. осигуряват онлайн достъп до информа­
ция за техните експозиции и дигитализирани 
културни ценности;
4. осигуряват подходящи условия за достъп 
до музейните експозиции и до информацията 
за представяните ДКЦ на хора с увреждания.
(2) Физическите и юридическите лица, соб­
ственици на регистрирани ДКЦ, осигуряват 
достъп до организирани от тях експозиции 
при предварително обявяване на условията за 
достъп, одобрени от собственика на култур­
ните ценности и съобразени с предписанията 
за тяхното опазване.
Чл. 22. (1) За индивидуално или групово 
посещение на музейна експозиция се издават 
входни билети. 
(2) Цените на входните билети в държав­
ните, регионалните и общинските музеи се 
определят от техния директор съгласувано с 
финансиращия музея орган.
(3) В акта за създаване на музея или с ре­
шение на финансиращия орган, съответно на 
собственика на музея, може да бъде предвиден 
безплатен вход за посещение на експозициите 
за определени категории посетители. Безпла­
тен вход може да бъде осигурен за членуващи 
в професионални организации с дейност в 
областта на музейното дело и културното 
наследство, както и за служители на музеи.
(4) Държавните и общинските музеи оси­
гуряват безплатен вход за посещение един 
ден седмично.
(5) Деца, учащи се и хора с увреждания 
заплащат намалени цени или се освобождават 
от заплащане на входен билет. 
(6) Държавните, регионалните и общинските 
музеи издават билети на всички посетители, 
като за тези, които ползват намалени цени 
или влизат безплатно, информацията за това 
се съдържа върху билета.
Г л а в а  т р е т а
ПРЕДСТАВЯНЕ НА НЕДВИЖИМИТЕ 
КУЛТУРНИ ЦЕННОСТИ
Раздел І
Експониране на недвижими културни
ценности
Чл. 23. (1) Експонирането на НКЦ има за 
цел представянето на тяхната научна и културна 
стойност в подходящи условия след проведени 
дейности по консервация и реставрация и 
включването им в съвременната среда като 
фактор за устойчиво развитие на територията. 
(2) Всички разкрити археологически струк­
тури, за които въз основа на предварителната 
и заключителната оценка и с предписанията 
за опазване не е определено друго, подлежат 
на експониране. 
Чл. 24. (1) Експонирането на НКЦ се осъ­
ществява въз основа на проект за експониране, 
както и въз основа на изготвени програми и 
проекти за консервация, реставрация и адап­
тация.